Ihintza Marguirault Arrosagarai

Ihintza Marguirault Arrosagarai (Ziburu, Lapurdi, 1988) antropologoa eta ikertzailea da. Baionako Euskal Museoan dokumentalista dihardu.

 Bizitza 
Bederatzi urte pasatu zituen mikmaken eta euskaldunen arteko interindigenitatea aztertzen eta tesia ontzen Kanadako Cape Breton uhartean. Kanadara lan egitera joan ziren euskaldunen aztarnak bildu zituen tesian. Tesia prestatzen hasi zenean, dozena bat euskaldun ez zuela topatuko esan bazioten ere, 1622 euskaldun topatu zituen 1713tik 1758ra. Lan horregatik, Eusko Ikaskuntza-Baiona Hiria kultur saria eskuratu zuen 2025eko azaroaren 22an. 

Tesian aztertu zuen bi populu horiek zer harreman zuten eta nola erreakzionatzen zuten kolonizaziopean eta kolonialismoari begira. Zientifikoki horri begiratzeko sortu zuen interindigenitate kontzeptua: ingelesezko indeginity terminotik abiatuz. XVI. eta XVIII. mendeen arteko populuen harremanak ikertu zituen Ihintzak, mapak berreskuratuz eta toponimiari so eginez.Artxiboetan euskaldunez mintzo ziren frantsesek beti hauxe idazten zuten euskaldunei buruz, frantsesez: 'Nazioz euskaldunak, euskaldunen naziotik etorritakoak"Baionako Euskal Museoan dokumentalista lanean ari dela artxibategiko «altxor ahantziak» ezagutzen ari da, eta horiek jendeari helarazteko zailtasunak aurkitu ditu. 

Ihintzak bere proiektuen artean Agosti Xahozi buruzko artikulua idaztea du, eta konturatu da Ariel egunkariaren ale ugari dituztela Baionako Museoan. Euskal Herriko beste toki batzuetan ere badira, baina berrehun urte dituen egunkari bat gure artean egotea benetako altxorra da! Egunkariez gain, liburu zahar ugari badira. Partiada trixtea Ternuarat kantua duen liburuxka txiki bat ere bada artxibategian, besteak beste.

 Lanak 

 Inter-indigénéité en marge de la colonie française : Basques et Mi’kmaq à Cap-Breton, 1713-1758. Enquête cartographique, archéologique et historique.
 Greg Mitchell and Ihintza Marguirault. The Onomastics of Inuit/Iberian Names in Southern Labrador in the Historic Past.Greg Mitchell-ekin elkarlanean.

 Sariak 

 2025eko azaroan Eusko Ikaskuntza-Baiona Hiria kultur saria jaso zuen.

 Erreferentziak 

 Kanpo estekak 

 Audioa, Elkarrizketa Ihintza Marguirault Arrosagarairekin: «Kanadako Cape Breton uhartean, espero nuena baino askoz gehiago aurkitu nuen», Euskal Irratiak, 2025.12.24

Kategoria:Ziburutarrak
Kategoria:Dokumentalistak
Kategoria:Euskal Herriko ikertzaileak
Kategoria:Emakume ikertzaileak
Kategoria:Euskal Herriko antropologoak
Kategoria:Emakume antropologoak